पाएं अपने शहर की ताज़ा ख़बरें और फ्री ई-पेपरडाउनलोड करें
जिले में संक्रमित तकरीबन 5500 मरीजों की सांसें महज 150 छोटा सिलेंडर पर चल रही हैं। घरों में इलाज करा रहे इन मरीजों के परिजनों को गैस एजेंसियों से भी ऑक्सीजन नहीं मिल पा रही है। जिले के दो ऑक्सीजन प्लांट से उत्पादित ऑक्सीजन फिलहाल हॉस्पिटलों में ही सप्लाई हो रही है। जबकि हॉस्पिटलों में 335 मरीज भर्ती हैं। बाकी मरीज होम आइसोलेशन में ही हैं। एजेंसी संचालकों का कहना है कि उनलोगों को भी 30-35 सिलेंडर सप्लाई होती है।
लेकिन, यह भी हॉस्पिटल ही मंगा ले रहे हैं। आम लोगों के लिए ऑक्सीजन या सिलेंडर नहीं होने के कारण दुकान बंद करनी पड़ी है। पिछले 15 दिनों से यही स्थिति है। मरीज के परिजन हर दिन सिलेंडर लेकर एजेंसी की दुकान का चक्कर लगाकर लौट जा रहे हैं। हालात यह है कि ऐसे वक्त में घरों में इलाज करा रहे मरीजों की सांसें सिर्फ बेला स्थित एसबीजी गैस प्लांट पर ही टिकी है। प्लांट में बड़े सिलेंडर के साथ हर दिन औसत 150 छोटे सिलेंडर की रिफिलिंग होती है, जिसे प्लांट संचालक लोगों को इलाज कर रहे चिकित्सक की पर्ची दिखाने पर देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn